《渔家傲》
清代·华长发

罗幕香浓天易晓，窗棂旭日红初照。柳色茏葱莺乍觉。

知多少，东风吹得春光到。

挽就灵蛇新样巧，妆成忽地回眸笑。早起看花花正好。

谁知道，陌头又见青青草。

作者简介：华长发(1629--1713)字商原，号沧江。无锡人。诸生。工诗词。与秦沅善，二人尝偕顾祖禹纂《方舆纪要》；擅行草楷法，与邑中孙骇禾、高世泰、严绳孙齐名，有《沧江词》。